Príloha č. 1 k Rozhodnutiu č.: **001/M/15-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku : **Calmag orálny gél**

Výrobca : Animed s. r. o., Borovianska cesta 4541/76, 960 01 Zvolen, Slovenská republika.

Držiteľ rozhodnutia : Animed s. r. o., Borovianska cesta 4541/76, 960 01 Zvolen, Slovenská republika.

Zloženie : Calcium chloratum dihydricum 380 g, Magnesium chloratum hexahydricum 16,8 g v 1 l veterinárneho prípravku.

 Pomocné látky: Benzoan sodný, Sorban draselný, zahusťovadlo, kyselina propionová (korektor pH), korektor chuti, demineralizovaná sterilizovaná voda ad 1000,0 ml.

Popis vet. prípravku : Perorálny gél mierne nažltlej farby sladko horkej chuti.

Druh a kategória

zvierat : Hovädzí dobytok.

Charakteristika : Podaním veterinárneho prípravku dokážeme zaistiť rezervy kalcia v prípade hroziacej hypokalcémie. Zároveň ionty vápnika redukujú permeabilitu membrán, pôsobí podporne protizápalovo.

Oblasť použitia : Zvýšená spotreba kalcia v gravidite, počiatočných štádiách laktácie v období puerpéria (popôrodné parézy, mliečna horúčka, eklampsia, tetánia), urtikárie a alergické prejavy.

Spôsob podania : Perorálne.

Dávkovanie : Preventívne: 1 originálne balenie (500 ml) 2x denne počas 2 dní pred očakávaným pôrodom, v deň pôrodu a deň po pôrode.

 Podporne: 2x denne 1 originálne balenie počas 2 – 4 dní v prípade popôrodnej parézy 4 – 6 hodín a 24 hodín po intravenóznej aplikácii kalciového prípravku.

Upozornenia : Predávkovaním veterinárnym prípravkom dochádza k zvýšenej hladine vápnika v sére, čo môže vyvolať ventrikulárne extrasystoly a srdcové arytmie. V prípade predávkovania nepoužívať na liečbu srdcové glykozidy, prípravky obsahujúce kofeín ani liečivá s adrenergnými obehovými účinkami, zvlášť podávanie veterinárneho prípravku u jedincov s obehovými poruchami, resp. s poruchami obličiek a pečene.

 Nepodávať súčasne s antibiotikami tetracyklínovej rady!

Ochranná lehota : Bez ochrannej lehoty.

Veľkosť balenia : 500 ml, 1 l, 5 l.

Spôsob uchovávania : Pri teplote do 25°C, v suchu, chrániť pred mrazom. Uchovávať mimo dohľadu a dosahu detí.

Čas použiteľnosti : 3 roky v originálnom balení. Po otvorení spotrebovať do 7 dní.

Označenie : Len pre zvieratá!

Bez predpisu veterinárneho lekára.

Schvaľovacie číslo: 001/M/15-S